หนุ่มพกปืนบุกโชว์รูมรถ ซิ่งหนี-ยิงตร. โดนวิสามัญฯ ดับ
หนุ่มเข้าไปก่อกวนบริษัทขายรถที่สว่างแดนดิน สกลนครหลายครั้ง ล่าสุดพกปืน 9 มม.กับระเบิดมาข่มขู่ ตำรวจไประงับเหตุ ยังขู่ตำรวจ แล้วซิ่งรถหนี ใช้ปืนยิงใส่ ก่อนไปถูกวิสามัญฯ ดับคารถในเขตอุดรธานีเมื่อเวลา 10.00 น. วันที่ 22 เมษายน ร.ต.อ.สิระ บุญแสง ร้อยเวรสอบสวน สภ.สว่างแดนดิน จ.สกลนคร รับแจ้งจากพนักงานจำหน่ายรถยนต์ บริษัทโตโยต้า สาขาสว่างแดนดิน ว่ามีผู้ชายคนหนึ่ง ในอดีตเคยเป็นพนักงานที่บริษัทแห่งนี้ เข้ามาก่อกวนเอะอะโวยวาย และยังชักอาวุธปืนพกสั้นขนาด 9 มม. แบบออโตเมติก ออกมาข่มขู่พนักงาน ซึ่งก่อนหน้านี้ก็เคยเข้ามาก่อกวนโดยมีไม้และมีดเป็นอาวุธ แล้ว 2 ครั้งจากนั้นเจ้าหน้าที่ตำรวจ ทั้งสายตรวจและจราจร สภ.สว่างแดนดินได้รุดมาเพื่อระงับเหตุ แต่ชายคนดังกล่าวได้ใช้อาวุธปืนขู่เจ้าหน้าที่ บริเวณด้านหน้าบริษัทโตโยต้าสว่างแดนดิน ก่อนขับรถหลบหนี ไปทาง จ.อุดรธานี โดยใช้พาหนะเป็นรถเก๋งสีส้ม ยี่ห้อโอเปิล ทะเบียน ขก 6816 อุดรธานีเจ้าหน้าที่จึงรายงานให้ พ.ต.อ.อิทธิเดช สุนทร ผกก.สภ.สว่างแดนดิน ทราบ ก่อนไล่ติดตามจับกุมไปอย่างกระชั้นชิด พร้อมวิทยุขอกำลังเสริมในการตั้งจุดสกัด ซึ่งระหว่างทางชายคนร้ายได้ใช้อาวุธปืนยิงมาใส่เจ้าหน้าที่ตำรวจ ซึ่งได้ส่งสัญญาณให้ผู้ก่อเหตุหยุดรถและมอบตัว แต่คนร้ายยังขับรถต่อไป จนมาถึงบริเวณสามแยก อ.ไชยวาน จ.อุดรธานี ได้เกิดการยิงต่อสู้เสียงดังสนั่น หลังเสียงปืนสงบพบว่าผู้ก่อเหตุถูกกระสุนปืนบริเวณชายโครงเสียชีวิตคาที่ ส่วนรถเก๋งที่ใช้เป็นพาหนะถูกกระสุนเข้าที่กระจกข้าง กระจกหลังหลายแห่งจากการตรวจสอบทราบชื่อผู้ก่อเหตุคือ นายจเด็ด สมสอง อายุ 28 ปี ราษฎร หมู่ 12 ต.สว่าง อ.สว่างแดนดิน จ.สกลนครค้นในตัวมีกระสุน 28 นัดอยู่ในกระเป๋ากางเกงด้านขวา ที่เอวมีระเบิดขวด และมีดพก 1 เล่ม ซึ่งตำรวจจะได้สอบสวนเพื่อหาสาเหตุที่แท้จริง ว่ามีแรงจูงใจอะไรในการตัดสินใจก่อเหตุครั้งนี้ล่าสุด บริษัท โตโยต้าเบสท์ ผู้จำหน่ายโตโยต้า จำกัด ชี้แจงกรณีดังกล่าว ใจความว่า นายจเด็ดเคยเป็นพนักงาน พ้นสภาพการเป็นพนักงานตั้งแต่ปี 2559 โดยมีอาการไม่ปกติและเข้ามาข่มขู่พนักงานในบริษัทฯ บ่อยครั้ง จนวันนี้ มีอาการคลุ้มคลั่งและพกปืนมาในบริษัทฯ จึงมีการแจ้งตำรวจ ซึ่งไม่ได้มีการยิงกันในบริษัทฯ ไม่มีผู้ได้รับอันตรายในบริษัทฯ แต่อย่างใด
หนุ่มเข้าไปก่อกวนบริษัทขายรถที่สว่างแดนดิน สกลนครหลายครั้ง ล่าสุดพกปืน 9 มม.กับระเบิดมาข่มขู่ ตำรวจไประงับเหตุ ยังขู่ตำรวจ แล้วซิ่งรถหนี ใช้ปืนยิงใส่ ก่อนไปถูกวิสามัญฯ ดับคารถในเขตอุดรธานี 
วิสามัญหนุ่มยิงตำรวจ,วิสามัญ สกลนคร,บุกโชว์รูมรถ,วิสามัญ สว่างแดนดิน,ข่าวทั่วไป